קרוליין קוונטין

קרוליין קוונטין (באנגלית: Caroline Quentin; נולדה בשם קרוליין ג'ונס; נולדה ב-11 ביולי 1960) היא שחקנית אנגלייה. היא ידועה בעיקר מהופעותיה בטלוויזיה בתפקיד דורותי בסיטקום "Men Behaving Badly" (מ-1992 עד 1998), בתפקיד מדי מגלן בסדרה "ג'ונתן קריק" (1997–2000), ובתפקיד פקד בילוש ג'נין לואיס בסדרה "Blue Murder" (מ-2003 עד 2009).

ביוגרפיה
קוונטין נולדה ברייגייט שבמחוז סארי, לקתלין ופרד ג'ונס, טייס בחיל האוויר המלכותי. יש לה שלוש אחיות מבוגרות ממנה. היא למדה בבית הספר "Arts Educational School" בטרינג שבהרטפורדשייר והופיעה בפסטיבל שייקספיר בפנדלי .

קריירה
ב-1991 זכתה קוונטין בפרס איאן צ'ארלסון על הופעתה בתפקיד מאשה במחזה "השחף" עם להקת התיאטרון של אוקספורד. בין התפקידים הראשונים שלה בתיאטרון היו בהפקה המקורית האנגלית של המחזמר "עלובי החיים" ב-1985.

ביולי 1996 הוציאה קוונטין סינגל, גרסת כיסוי לשיר "Tell Him" של להקת "The Exciters", יחד עם לזלי אש, שכיכבה לצדה בסיטקום "Men Behaving Badl". הסינגל שהה במשך שלושה שבועות במצעד הסינגלים הבריטי והגיע למקום 25. מ-1997 עד שנת 2000 כיכבה קוונטין לצדו של אלן דייוויס בסדרה "ג'ונתן קריק" בתפקיד העיתונאית החוקרת מאדי מגלן, שנעזרת בכשרונותיו של ג'ונתן לפתור תעלומות רצח.

ב-2001 הופיעה קוונטין בסרט הטלוויזיה "Hot Money" המבוסס על מקרה אמיתי של גנבת מאות אלפי פאונד מהבנק של אנגליה. ב-1998 כיכבה בסיטקום "נשקיני קייט" שנוצר סביב דמותה. ב-2004 זכתה קוונטין בפרס השחקנית הקומית הטובה ביותר על תפקידה בסרט הטלוויזיה "Von Trapped". עוד באותה שנה כיכבה בתפקיד מגי מי בדרמה הפופולרית "Life Begins", בה שיחקה בשלוש עונות עד 2006.

קוונטין שיחקה בתפקיד פקד בילוש ג'נין לואס בסדרת הדרמה המשטרתית "Blue Murder" של רשת ITV. פרק הפיילוט שודר בבריטניה ב-18 במאי 2003.

תפקידים נוספים של קוונטין היו בתוכנית "של מי השורה הזאת בכלל?", בפרק "The Trouble with Mr. Bean" של הסדרה "מיסטר בין", בסדרה הקומית "חדר 101", בשעשועון "Have I Got News for You", ובשנים 2009–2010 בסדרה הקומית "Life of Riley" העוסקת במשפחה מורכבת שאינה מתפקדת. ברדיו 4 של ה-BBC השתתפה בתוכנית האלתורים "The Masterson Inheritance" וברדיו 2 של ה-BBC שיחקה בסיטקום "On the Blog".

ב-2010 הופיעה קוונטין בפרק "The Mirror Crack'd from Side to Side" בסדרת "מיס מארפל" על פי ספריה של אגאתה כריסטי. עוד ב-2010 החלה להשתתף בפרסומות של מוצרי מזון עבור חברת מרקס אנד ספנסר.

במרץ 2011 שודר ב-ITV סרט דוקומנטרי בשם "Caroline Quentin: A Passage Through India". התוכנית עקבה אחרי מסעה של קוונטין מצפון הודו לדרומה.

בערוץ BBC Two מגישה קוונטין את התוכנית "Restoration Home". התוכנית מציגה את ההיסטוריה של בתי אחוזה מוזנחים בבריטניה שמשוקמים על ידי בעליהם.

ב-2012 החלה קוונטין להגיש סדרה דוקומנטרית נוספת בשם "קורנוול עם קרוליין קוונטין", בה היא מציגה את מסעותיה ברחבי קורנוול. ב-2013 הגישה את העונה השנייה של הסדרה.

ב-2013 הגישה עונה אחת של הסדרה הדוקומנטרית "Caroline Quentin’s National Parks".
ב-2013 כיכבה קוונטין בסדרה "Big Bad World" של ערוץ "Comedy Central", בתפקיד ג'אן אמו של הדמות הראשית, בן (בלייק האריסון).

ב-2015 שיחקה בתפקיד אורח בדמות אנג'לה סים בפרק בסדרה "דוק מרטין". עוד ב-2015 השתתפה בתפקיד גברת באמבל בסדרת הדרמה "עלילות דיקנס".

חיים אישיים
קוונטין הייתה נשואה לקומיקאי פול מרטון מ-1990 עד לגירושיהם ב-1998. ב-1999 הכירה את סם פרמר באתר הצילומים של "ג'ונתן קריק". לבני הזוג נולדו שני ילדים אמילי (נולדה 1999) וויליאם (נולד ב-2003). קוונטין ופרמר התחתנו ב-2006. הם גרים ב"מורבאת' מנור" שבקרבת הכפר מורבאת' במחוז דבון.

קוונטין סובלת ממחלת הצליאק והיא פטרונית של ארגון "Coeliac UK".

פרסים
פרסי הקומדיה הבריטית 
 1995, השחקנית הקומית הטובה ביותר ("Men Behaving Badly" בתפקיד דורותי)
 2004, שחקנית הקומית של Top TV (על "Von Trapped" בתפקיד מריה מוגן; "Life Begins" בתפקיד מגי מי)
 פרסי הטלוויזיה הלאומית 
 2004, פרס הכרה מיוחד
 פרסים נוספים
 2012, פרס Specsavers National Book, על ספר השמע של השנה, קריינות של הספר "The Woman Who Went to Bed for a Year" מאת סו טאונסנד .

פילמוגרפיה
 שנה שם שם באנגלית תפקיד הערות 1980 The Squad ויקי בנקס בפרק "Recruits" 1983 Party Party שירלי Video Stars פריצי לאנג סרט טלוויזיה 1984 Dream Stuffing ברנדה סדרת טלוויזיה (3 פרקים) Play for Today פקידת קבלה בפרק "The Groundling and the Kite" 1987 Up Line פטי טכנולוגי סרט טלוויזיה Billy the Kid and the Green Baize Vampire 1988 This is David Lander טרישה וורת'ינגטון בפרק "Not a Pretty Site" 1989 Shadow of the Noose מרי בנט מיני-סדרה Casualty בפרק "Banking for Beginners" 1990 חדר מיון Hale and Pace ג'יין לוק סדרת טלוויזיה (פרק אחד) התוכנית של הארי אנפילד Harry Enfield's Television Programme תפקידים שונים 1991 ג'וזי Josie סדרת טלוויזיה (פרק אחד) The Bill רות אוטלי בפרק "Breakout" 1991–1993 Paul Merton: The Series ד"ר גילספי / אשתו של פרנק סדרת טלוויזיה 1992 מיסטר בין Mr. Bean פקחית תנועה בפרק "The Trouble with Mr. Bean" Don't Tell Father קייט בנקרופט 1992–1998 Men Behaving Badly דורותי סדרת טלוויזיה (42 פרקים)פרס הקומדיה הבריטית 1993 All or Nothing at All רבקה 1994 ערב עם גארי ליניקר An Evening with Gary Lineker מוניקה דספאקוס סרט טלוויזיה Entertainment Cops מיס פניפרת'ינג סרט טלוויזיה 1995 Jeremy Hardy Gives Good Sex סרט קצר 1996 Paul Merton in Galton and Simpson's... קרוליין בפרק "The Missing Page" ITV Chart Show מראיינת סדרת טלוויזיה (פרק אחד) 1997–2000 ג'ונתן קריק Jonathan Creek מדי מגלן 1998–2001 נשקיני קייט Kiss Me Kate קייט סלינג'ר מועמדות לפרס "National Television Award" לשחקנית הפופולרית ביותר 1999 Hooves of Fire ויקסן דיבוב The Nearly Complete and Utter History of Everything מרסיה בורנמות' סרט טלוויזיה 2001 The Innocent בת' פסטורוב סרט טלוויזיה Goodbye Mr. Steadman ג'ינה ראבלי סרט טלוויזיה Hot Money בריג'ט ווטמור סרט טלוויזיה 2002 Blood Strangers לין ברספורד סרט טלוויזיה 2002–2003 Living Famously המספרת 2003–2009 Blue Murder פקד בילוש ג'נין לואיס מועמדות לפרס "National Television Award" לשחקנית הפופולרית ביותר 2004 Von Trapped מריה מוגן סרט טלוויזיהפרס הקומדיה הבריטית לשחקנית הטובה ביותר 2004–2006 Life Begins מגי מי פרס הקומדיה הבריטית לשחקנית הטובה ביותר (2004)פרס נימפת הזהב (2005) 2005 Footprints in the Snow ג'ולי היל סרט טלוויזיה 2009–2011 Life of Riley מאדי ריילי תפקיד ראשי 2010 מיס מארפל Agatha Christie's Marple הת'ר בדקוק בפרק "The Mirror Crack'd from Side to Side" Just William גברת בוט 2012–2013 Cornwall with Caroline Quentin מנחה 2012 In Love with Wilde דוכסית ברוויק מי רצח את הבוס? Dead Boss וירנה סדרת טלוויזיה (פרק אחד) Switch גלוריה 2013לרקוד על הקצה (אנ') Dancing on the Edge דירדרי 3 פרקים Caroline Quentin's National Parks מנחה Big Bad World ג'אן 2015 דוק מרטין Doc Martin אנג'לה סים תפקיד אורח (פרק אחד) 2015–2016 עלילות דיקנס Dickensian גברת באמבל 2021 Father Christmas Is Back אליזבת- כריסמס סרט של נטפליקס 2022–2023 פרויקט לזרוס The Lazarus Project  אליזבת' "ווס" ווסלי תפקיד ראשי (2 עונות); 16 פרקים TBA Extinction ווס סדרת טלוויזיה עתידית של ערוץ Sky Max

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:קומיקאיות בריטיות
קטגוריה:בריטיות שנולדו ב-1960
קטגוריה:בריטים שנולדו ב-1960